2.

Avalike teenuste osutamise kohustused on järgmised: Miinimumsagedus — liinil Ponta Delgada — Santa Maria — Ponta Delgada 9 edasi-tagasi reisi nädalas novembrist märtsini, 10 edasi-tagasi reisi nädalas aprillist juunini ja septembrist oktoobrini ning 14 edasi-tagasi reisi nädalas juulis ja augustis, vähemalt 1 reis päevas kogu aasta vältel, — liinil Ponta Delgada — Terceira — Ponta Delgada 22 edasi-tagasi reisi nädalas septembrist juunini ja 26 edasi-tagasi reisi nädalas juulis ja augustis, vähemalt 2 reisi päevas kogu aasta vältel, — liinil Ponta Delgada — Horta — Ponta Delgada 6 edasi-tagasi reisi nädalas novembrist märtsini, 11 edasi-tagasi reisi nädalas aprillist juunini ja septembrist oktoobrini ning 17 edasi-tagasi reisi nädalas juulis ja augustis, — liinil Ponta Delgada — Pico — Ponta Delgada 2 edasi-tagasi reisi nädalas novembrist märtsini, 7 edasi-tagasi reisi nädalas aprillist juunini ja septembrist oktoobrini ning 9 edasi-tagasi reisi nädalas juulis ja augustis. — liinil Ponta Delgada — São Jorge — Ponta Delgada 3 edasi-tagasi reisi nädalas aprillist juunini ja septembrist oktoobrini ning 6 edasi-tagasi reisi nädalas juulis ja augustis, — liinil Ponta Delgada — Flores — Ponta Delgada 2 edasi-tagasi reisi nädalas aprillist juunini ja septembrist oktoobrini ning 4 edasi-tagasi reisi nädalas juulis ja augustis, — liinil Terceira–Graciosa–Terceira 7 edasi-tagasi reisi nädalas septembrist juunini ning 8 edasi-tagasi reisi nädalas juulis ja augustis, vähemalt 1 reis päevas esmaspäevast laupäevani ajavahemikul oktoobrist maini ja 1 reis päevas esmaspäevast pühapäevani ajavahemikul juunist septembrini, — liinil Terceira — São Jorge — Terceira 8 edasi-tagasi reisi nädalas septembrist juunini ja 9 edasi-tagasi reisi nädalas juulis ja augustis, vähemalt 1 reis päevas kogu aasta vältel, — liinil Terceira–Pico–Terceira 7 edasi-tagasi reisi nädalas septembrist juunini ja 8 edasi-tagasi reisi nädalas juulis ja augustis, vähemalt 1 reis päevas kogu aasta vältel, — liinil Terceira–Horta–Terceira 11 edasi-tagasi reisi nädalas septembrist juunini ja 14 edasi-tagasi reisi nädalas juulis ja augustis, vähemalt 1 reis päevas kogu aasta vältel, — liinil Terceira–Flores–Terceira 2 edasi-tagasi reisi nädalas esmaspäevast reedeni ajavahemikul septembrist juunini ning 4 edasi-tagasi reisi nädalas juulis ja augustis, — liinil Terceira–Corvo–Terceira 3 edasi-tagasi reisi nädalas esmaspäevast reedeni juulis ja augustis. Kõnealuseid reise võib ühendada Horta ja Florese reisidega. — liinil Horta–Flores–Horta 4 edasi-tagasi reisi nädalas esmaspäevast laupäevani ajavahemikul oktoobrist maini ja 5 edasi-tagasi reisi nädalas, sealhulgas 1 reis pühapäeval, ajavahemikul juunist septembrini, — liinil Horta–Corvo–Horta 3 edasi-tagasi reisi nädalas vaheldumisi esmaspäevast reedeni kogu aasta vältel. Kõnealuseid reise võib ühendada Florese reisidega. — liinil Corvo–Flores–Corvo 2 edasi-tagasi reisi nädalas mittejärjestikustel päevadel esmaspäevast reedeni kogu aasta vältel. Kõnealuseid reise võib ühendada Corvo ja Florese reisidega. Ponta Delgada, Terceira, Horta ja Corvo lendude ühendamine Floresega peaks võimaldama igapäevase lennuteenuse osutamist kõnealusele saarele esmaspäevast laupäevani ajavahemikul septembrist juunini ning esmaspäevast pühapäevani juulis ja augustis. Igal nädalal tuleb kõigile saartele korraldada vähemalt kaks edasi-tagasi lendu, mis on ühendatud piirkonda saabuvate ja sealt väljuvate lendudega. Iganädalast lennuteenust tuleb osutada ka iga saare ja teiste saarte vahel. Kui puudub kohustus teatavale saarele igapäevast lendu korraldada, tuleb osutada iganädalast lennuteenust piirkonda sisenemiseks ja sealt väljumiseks ning São Migueli, Terceirasse ja Faiali. Veomaht: Nädalas tuleb pakkuda järgmist miinimumveomahtu: — liinil Ponta Delgada — Santa Maria — Ponta Delgada 1050 istekohta novembrist märtsini, 1200 istekohta aprillist juunini ja septembrist oktoobrini ning 1680 istekohta juulis ja augustis, — liinil Ponta Delgada — Terceira — Ponta Delgada 2590 istekohta septembrist juunini ning 3070 istekohta juulis ja augustis, — liinil Ponta Delgada — Horta — Ponta Delgada 620 istekohta novembrist märtsini, 1270 istekohta aprillist juunini ja septembrist oktoobrini ning 1960 istekohta juulis ja augustis, — liinil Ponta Delgada — Pico — Ponta Delgada 200 istekohta novembrist märtsini, 780 istekohta aprillist juunini ja septembrist oktoobrini ning 1000 istekohta juulis ja augustis, — liinil Ponta Delgada — São Jorge — Ponta Delgada 330 istekohta aprillist juunini ja septembrist oktoobrini ning 670 istekohta juulis ja augustis, — liinil Ponta Delgada — Flores — Ponta Delgada 190 istekohta aprillist juunini ja septembrist oktoobrini ning 380 istekohta juulis ja augustis, — liinil Terceira–Graciosa–Terceira 700 istekohta septembrist juunini ning 910 istekohta juulis ja augustis, — liinil Terceira — São Jorge — Terceira 820 istekohta septembrist juunini ning 1040 istekohta juulis ja augustis, — liinil Terceira–Pico–Terceira 780 istekohta septembrist juunini ning 890 istekohta juulis ja augustis, — liinil Terceira–Horta–Terceira 1290 istekohta novembrist märtsini, 1320 istekohta aprillist juunini ja septembrist oktoobrini ning 1680 istekohta juulis ja augustis, — liinil Terceira–Flores–Terceira 190 istekohta septembrist juunini ning 380 istekohta juulis ja augustis, — liinil Terceira–Corvo–Terceira 60 istekohta juulis ja augustis, — liinil Horta–Flores–Horta 380 istekohta septembrist juunini ning 480 istekohta juulis ja augustis, — liinil Horta–Corvo–Horta 60 istekohta kogu aasta vältel, — liinil Corvo–Flores–Corvo 40 istekohta kogu aasta vältel. Ettenägematute asjaolude, vääramatu jõu või teiste põhjuste tõttu katkenud lennutegevuse korral peab kavandatud maht lennutegevuse jätkumise hetkest suurenema vähemalt 60 % võrra, kuni katkenud lennuliiklusest tingitud mahajäämus on kõrvaldatud. Kui keskmine istekohtade müük teataval liinil ületab 70 % mis tahes IATA lennuhooajal, tuleb järgmisel vastaval lennuhooajal pakutavat miinimumveomahtu suurendada vähemalt nii palju, et säilitada 70 %-list keskmist müüki. Kui ootenimekirjas olevate reisijate arv ületab 5 % teatava liini nädala veomahust või on võrdne sellel liinil enim kasutatud õhusõiduki veomahuga, vastavalt sellele, kumb on väiksem, pakutakse lisateenust, kui asjaomased reisijad ei saa oma reisi järgmise 48 tunni jooksul regulaarlendudega jätkata. Lisateenuseid pakutakse saartel toimuvate usupühade ning spordi- ja kultuuriürituste tõttu tekkinud lisanõudluse korral. Iga lisateenuse istekohtade väljamüük peab olema vähemalt 70 % mõlemal suunal. Kaubavedu, sealhulgas postivedu, peab toimuma õhusõiduki reisijate veoks määratud veomahtu kasutades. Kasutatava õhusõiduki tüüp: Lennuteenuste osutamiseks tuleb kasutada õhusõidukit, mis on nõuetekohaselt reisijate veoks sertifitseeritud ja mis vastab tehnilistele ja operatiivnõuetele, mis võimaldavad sõidukitel öiste lendude piirangutega lennuväljadel maanduda. Assooride autonoomse piirkonna lennuvälju ja -jaamu hõlmavaid lennuteenuseid tuleb osutada kooskõlas dokumentides “Portugali lennundusteave” (“Aeronautical Information of Portugal”, AIP) ja “Tsiviilpiloodi käsiraamat” (“Manual Pilot Civil”, MPC) sätestatud tingimustega. Kasutatava õhusõiduki sertifitseeritud veomaht peab olema vähemalt 18 istekohta. Hinnad: Hinnastruktuuris peavad sisalduma: a) Turistiklassi piiranguteta võrdlushinnad, mis ei ületa A lisas sätestatud hindu. b) Erihinnad vastavalt mitmesugustele nõudluse tasemetele ja tingimustele: — pensionärihinnad, — noortehinnad, — APEX. c) Soodushinnad Assooride autonoomse piirkonna residentidele. Maksimumhinnad on sätestatud B lisas. d) Soodushinnad Assooride autonoomses piirkonnas elavatele õpilastele piirkonnasisesteks reisideks elukohasaare ja saare vahel, kus asub nende õppeasutus. Kõnealused hinnad on 40 % võrra madalamad kui tavahinnad. e) Laste soodushind, mis moodustab 50 % täispileti hinnast. f) Väikelaste soodushind, mis moodustab 10 % täispileti hinnast. Lisaks eespool märgitule võib pakkuda erihindu juhul, kui piirkondlik majandustalitus (Secretaria Regional da Economia) on need heaks kiitnud. Kaubaveotariifid peab heaks kiitma piirkondlik majandustalitus. Alates 2007. aastast vaadatakse iga aasta 1. aprillil kõnealused hinnad läbi, võttes arvesse eelnenud aasta inflatsioonimäära, mille Portugali valitsus on avaldanud väljaandes Grandes Opções do Plano ja millest on 28. veebruariks teavitatud ka kõnealustel liinidel tegutsevaid lennuettevõtjaid. Komisjoni teavitatakse uutest hindadest, mis hakkavad kehtima alles pärast nende avaldamist Euroopa Liidu Teatajas. A ja B lisas märgitud hinnad on tavahinnad lähtekohast sihtkohani koos kõigi vaheetappidega (eeldusel, et kõnealune liin on loetletud C lisas) ka juhul, kui kogu liin hõlmab rohkem kui üht lennuettevõtjat. Viimasel juhul jaotavad teenust osutavad lennuettevõtjad tulud vastavalt lennatud miilide arvule. Lennuettevõtjad lepivad kokku ka reisijate ümberistumise tingimustes, täpsustades lennuühenduse aegu ja vastastikuseid korraldusi ümberistumispiletite aktsepteerimiseks ning pagasi sihtkohta toimetamiseks, nii et reisijad ei peaks asjatult kannatama. Kõnealused tingimused tuleb esitada heakskiidu saamiseks piirkondlikule majandustalitusele. Teenuse järjepidevus ja täpsus: Lennuettevõtja ei tohi temast otseselt mittesõltuvatel põhjustel ühelgi IATA lennuhooajal tühistada üle 2 % ettenähtud lendudest, välja arvatud vääramatu jõu korral. Välja arvatud vääramatu jõu korral, ei tohi rohkem kui 15 minuti pikkused otseselt lennuettevõtjast sõltuvad viivitused mõjutada rohkem kui 25 % lendudest. Kavandatud teenused tuleb tagada vähemalt ühe kalendriaasta jooksul ja neid võib tühistada ainult kuuekuulise etteteatamisajaga, välja arvatud eespool märgitud juhtudel. Sõiduplaanid: Lennud peaksid olema võimalikult ühtlaselt nädala peale ja sobivate aegade vahel ära jaotatud. Lennud peavad toimuma lähtekoha kohaliku aja järgi kella 6.00 ja sihtkoha kohaliku aja järgi kella 24.00 vahel, kui lennuväljade ja -jaamade tööaegadel või operatiivtoimingutel ei ole piiranguid. Lennupiletite müük: Lennupileteid tuleb müüa arvutipõhise ettetellimissüsteemi abil, kuid kasutada võib ka teisi levitamiskanaleid, mis annavad teenuste eripära arvesse võttes piisavalt teavet. Lennule mitteilmumise korral võib määrata rahatrahvi, mis ei tohi ületada 10 % vastava turistiklassi pileti hinnast. Postiteenus: Posti saatmine universaalpostiteenuse pakkuja kaudu peab vastama universaalteenuse ja muude õiguslike nõuete kvaliteedistandarditele.